b'\n_START_ARTICLE_\nIgor Mart\xc3\xadnez\n_START_SECTION_\nSeurajoukkueura\n_START_PARAGRAPH_\nMart\xc3\xadnez on vitorialaisen Alav\xc3\xa9sin kasvatti. H\xc3\xa4n pelasi seuran edustusjoukkueessa Espanjan toiseksi ja kolmanneksi korkeimmilla sarjatasoilla kolmen kauden ajan vuosina 2007\xe2\x80\x932010._NEWLINE_Toukokuussa 2010 Mart\xc3\xadnez siirtyi bilbaolaiseen Athleticiin, jonka kanssa h\xc3\xa4n teki kolmevuotisen sopimuksen. H\xc3\xa4net rekister\xc3\xb6itiin seuran B-joukkueeseen, mutta h\xc3\xa4n otti osaa edustusjoukkueen harjoituskaudella kes\xc3\xa4ll\xc3\xa4 2010. Virallisen debyyttins\xc3\xa4 edustusjoukkueessa ja Espanjan korkeimmalla sarjatasolla Primera Divisi\xc3\xb3nissa h\xc3\xa4n teki ottelussa Sportingia vastaan 18. syyskuuta 2010.\n_START_SECTION_\nMaajoukkueura\n_START_PARAGRAPH_\nMart\xc3\xadnez kutsuttiin Espanjan alle 21-vuotiaiden maajoukkueeseen lokakuussa 2010. Aikaisemmin h\xc3\xa4n on kuulunut alle 19-vuotiaiden maajoukkueeseen.'